cyanic-selkie/wikianc huggingface dataset:
เลตส์เวิร์ก
"เลตส์เวิร์ก" (Let's Work) เป็นซิงเกิลที่สองจากอัลบัม คอนโทรเวอร์ซี (1981) ของพรินซ์ เพลงมีต้นกำเนิดมาจากการเต้นรำที่เรียกว่า "เดอะร็อก" ซึ่งในขณะนั้นเด็ก ๆ ในท้องถิ่นกำลังแสดงอยู่ที่มินนีแอโพลิส พรินซ์แต่งและผลิตเพลงอย่างรวดเร็ว จนก่อให้เกิดเพลงชื่อ "เลตส์ร็อก" และมีความประสงค์จะปล่อยออกมาเป็นซิงเกิล แต่วอร์เนอร์บราเธอส์กลับปฏิเสธ ในเวลาต่อมาเพลงได้รับการปรับปรุงทั้งเนื้อหาและดนตรีใหม่ จนก่อให้เกิดซิงเกิลชื่อ "เลตส์เวิร์ก" อันเป็นหนึ่งในเพลงแดนซ์ยอดนิยมของเขา
กีฬายิมนาสติกในโอลิมปิกฤดูร้อน 1928
กีฬายิมนาสติกในโอลิมปิกฤดูร้อน 1928 จัดแข่งขันที่อัมสเตอร์ดัม ประเทศเนเธอร์แลนด์ แข่งขัน 8 ประเภท
ดูมีเบบี
ดูมีเบบี (Do Me, Baby) เป็นเซิงเกิลของพรินซ์ จากอัลบั้มคอนโทรเวอร์ซีในปี ค.ศ. 1981 ออกจำหน่ายเป็นซิงเกิลที่ 3 และซิงเกิลสุดท้ายในอเมริกา ด้วยความยาวของเพลงเกือบแปดนาที เป็นแทร็คที่ยาวที่สุดในอัลบั้ม
คาราคอรม
ชื่อคาราคอรมเป็นคำภาษาเตอร์กิก / มองโกเลีย หมายถึง "กรวดสีดำ" ในเอกสารเปอร์เซียจะปรากฏเป็นชื่อว่า قراقوروم Qarā- qūrūm ส่วนในภาษาจีนจะเรียกว่า ฮาลาเหอหลิน (哈剌和林) หรือเรียกย่อว่า เหอหลิน (和林) ส่วนในภาษามองโกเลียสมัยใหม่มักเขียนชื่อว่า คาร์คอรม (Хархорум) หรือ คาร์คอริง (Хархорин)
บริเวณนี้เต็มไปด้วยหินแม่น้ำสีดำเช่นหินแอนดีไซต์และหินบะซอลต์ เรียงรายอยู่โดยรอบแม้จนถึงปัจจุบัน และพื้นดินจะดูเป็นสีดำเมื่อเปียกน้ำฝน สมดังชื่อ "กรวดสีดำ"
ประวัติศาสตร์
เริ่มแรก เจงกิส ข่านได้สร้างฐานการขนส่งสำหรับการพิชิตแดนตะวันตกขึ้นที่นี่ หลังจากนั้นโอเกเดย์ ข่าน ซึ่งเป็นข่านรุ่นที่สองก็ได้สร้างวังและกำแพงในปี 1235 และกำหนดให้เป็นเมืองหลวงของจักรวรรดิมองโกล
ในตอนท้ายของศตวรรษที่ 16 คาราคอรมถูกทิ้งร้างหลังจากการจัดหาวัสดุสำหรับการก่อสร้างวัดเอร์เดเนโซ วัดในพุทธศาสนาในทิเบต หลังจากนั้นก็ได้หายไปจากประวัติศาสตร์ชั่วขณะหนึ่ง แต่เมื่อปลายศตวรรษที่ 19 นีโคไล คีเซลอฟ (Николай Киселёв) นักวิจัยชาวรัสเซีย ได้ค้นพบซากปรักหักพังและการสำรวจการขุดครั้งแรกได้ดำเนินการร่วมกันระหว่างสหภาพโซเวียตกับสาธารณรัฐประชาชนมองโกเลีย ระหว่างปี 1948 ถึง 1949 ผู้นำคณะสำรวจยังไม่เชื่อว่าที่นี่มีวังอยู่ แต่หลังจากการสอบสวนเต็มรูปแบบซึ่งดำเนินการร่วมกับเซียร์เกย์ วลาดีมีโรวิช (Сергей Владимирович) นักโบราณคดีผู้เชี่ยวชาญ ก็ได้สรุปถึงการมีอยู่ของวัง และในปีเดียวกันนั้นคีเซลอฟก็ได้รับรางวัลสตาลินจากความสำเร็จของเขา และได้เข้าเป็นสมาชิกของสถาบันวิทยาศาสตร์แห่งสหภาพโซเวียตในปี 1953 หลังจากนั้นสถาบันวิจัยประวัติศาสตร์วิทยาศาสตร์แห่งมองโกเลียได้ทำการสำรวจตั้งแต่ปี 1976 ถึง 1985 และหลังจากที่มองโกเลียได้เปลี่ยนเป็นระบอบประชาธิปไตยแล้วก็ยังได้ร่วมมือกับนักสำรวจจากญี่ปุ่นในปี 1995 และจากเยอรมนีในปี 1999 ด้วย
สถานที่เที่ยว
ปัจจุบันซากโบราณสถานคาราคอรมเป็นภูมิทัศน์ทางวัฒนธรรมที่ได้รับการขึ้นทะเบียนเป็นแหล่งมรดกโลกของภูมิทัศน์วัฒนธรรมหุบเขาออร์ค็องและยังเป็นที่รู้จักในฐานะรีสอร์ตน้ำพุร้อนอีกด้วย
กีฬายิมนาสติกในโอลิมปิกฤดูร้อน 1932
กีฬายิมนาสติกในโอลิมปิกฤดูร้อน 1932 จัดแข่งขันที่ลอสแองเจลิส ประเทศสหรัฐอเมริกา แข่งขัน 11 ประเภท
กองกำลังพิเศษมาซิโดเนียเหนือ
กองกำลังพิเศษมาซิโดเนีย (Полк за Специјални Операции) หรือที่เรียกกันว่า หมาป่าแห่งกองทัพ คือหน่วยปฏิบัติการพิเศษของกองทัพแห่งสาธารณรัฐมาซิโดเนีย ภายใต้การบัญชาการของฝ่ายปฏิบัติการพิเศษ ถูกสร้างขึ้นเมื่อวันที่ 1 มีนาคม พ.ศ. 2537 กองกำลังพิเศษมาซิโดเนียมีส่วนรับผิดชอบในการปกป้องอธิปไตยและความสมบูรณ์ของดินแดนมาซิโดเนียจากต่างชาติ กองกำลังพิเศษมาซิโดเนียเป็นสมาชิกทางทหารของเนโท
มิสอินเตอร์เนชั่นแนลควีน 2014
มิสอินเตอร์เนชั่นแนลควีน 2014 (Miss International Queen 2014) เป็นการจัดประกวดมิสอินเตอร์เนชั่นแนลควีน ครั้งที่ 10 จัดขึ้นในวันที่ 7 พฤศจิกายน พ.ศ. 2557 ที่โรงละครทิฟฟานี่โชว์ พัทยา เมืองพัทยา จังหวัดชลบุรี ประเทศไทย ในปีนี้มีผู้เข้าประกวด 22 คนจากทั่วโลก โดยมาร์เซลลา โอไฮโอ มิสอินเตอร์เนชั่นแนลควีน 2013 จากประเทศบราซิล ได้สวมมงกุฎให้แก่ อีซาเบลลา ซานตีอาโก จากประเทศเวเนซุเอลา เป็นผู้ครองตำแหน่งมิสอินเตอร์เนชั่นแนลควีนประจำปีนี้
ผู้เข้าประกวด
ในปีนี้มีผู้เข้าประกวดทั้งหมด 22 คน ดังต่อไปนี้
เจย์ซี จอห์น ออกวุนวานเน
เจย์ซี จอห์น อ๊อกวุนวานเน (เกิด 8 ตุลาคม 1985 ที่ ลากอส) นักฟุตบอลทีมชาติบาห์เรน เชื้อสายไนจีเรีย
ประวัติ
เจย์ซี จอห์น หรือ โจโจ้ เกิดและเติบโตที่กรุงลากอส ประเทศไนจีเรีย เริ่มต้นเล่นฟุตบอลในระดับเยาวชนกับสโมสรฟุตบอลโอซากะ ลากอส จนอายุ 19 ปี จึงได้เล่นฟุตบอลระดับอาชีพที่ประเทศบาห์เรน กับสโมสรฟุตบอลอัลอะห์ลี ซึ่งเป็นสโมสรฟุตบอลชื่อดังในกรุงมานามา
Cryptosula
สกุลนี้พบว่ามีการกระจายเกือบทั่วโลก
สปีชีส์ในสกุลนี้ ได้แก่:
ก่องนม
ก่อง, ก่องนม บ้างเรียก ฉลองนม เป็นเครื่องแต่งกายหรือเครื่องประดับของสตรีชั้นสูงซึ่งปรากฏในภาพจิตรกรรมฝาผนังในพื้นที่อาณาจักรล้านนา และบริเวณใกล้เคียง เพราะสตรีสามัญในสมัยโบราณจะเปลือยอกในชีวิตประจำวัน ด้วยมองว่าเป็นเพียงอวัยวะหนึ่งในร่างกาย หาใช่สิ่งยั่วกามารมณ์ ถ้าหากเป็นหญิงสูงศักดิ์จะสวมเครื่องประดับสวยงาม เพื่อแสดงสถานะสูงส่งของตนออกมาเป็นที่ประจักษ์ โดยก่องนมมีลักษณะคล้ายยกทรงแต่ผูกเชือกไว้ด้านหลัง ทำเป็นทรงรูปทรงกลมที่ทำจากวัสดุมีค่ารอบถันทั้งสอง ภายในเป็นตาข่ายโปร่ง เผยให้เห็นเนินเนื้อ แต่จะปิดส่วนหัวนมเอาไว้
ส่วนในคณะละครรำของคนไทยสยามในภาคกลางจะมีก่องนมอีกรูปแบบหนึ่ง ทำจากกะลามะพร้าวขัดมัน ลงรักปิดทองประดับกระจก ด้านในเย็บนวมกรุไว้ ผูกเชือกไว้ด้านหลังเพื่อให้นักแสดงสวมใส่
หลังการรับอิทธิพลยุควิกตอเรียเข้ามามีอิทธิพลในสยามตั้งแต่รัชสมัยพระบาทสมเด็จพระจอมเกล้าเจ้าอยู่หัวเป็นต้นมา ได้กำหนดให้สตรีแต่งกายอย่างมิดชิด โดยการหาผ้าแถบมาคาดนม ก่อนพัฒนาเป็นเปลนมเมื่อรับอิทธิพลจากชาติตะวันตก แล้วคลี่คลายเป็นเสื้อคอกระเช้าในเวลาต่อมา กอปรกับนโยบายรัฐนิยมของจอมพล แปลก พิบูลสงครามในศตวรรษถัดมา ที่ปรับปรุงการแต่งกายให้ทัดเทียมนานาอารยประเทศ ทำให้การแต่งกายยุคเก่าพ้นสมัยไป ก่องนม หรือ ฉลองนม ปรากฏในภาพยนตร์เรื่อง สุริโยทัย (2544) ซึ่งมีฉากที่พระนางจิรประภาเทวี รับบทโดยเพ็ญพักตร์ ศิริกุล สวมฉลองพระองค์ก่องนมออกมารับเสด็จและถวายเครื่องบรรณาการแก่สมเด็จพระไชยราชาธิราช  ทำให้ก่องนมเป็นที่รู้จักและเป็นที่วิพากษ์วิจารณ์ถึงความเหมาะสมในเวลาเดียวกัน
กีฬากรีฑาในกีฬาแห่งชาติ ครั้งที่ 41
"กรีฑา" ในการแข่งขันกีฬาแห่งชาติ ครั้งที่ 41 เชียงใหม่เกมส์ มีการชิงชัย 47 เหรียญทอง
เกร็ดน่ารู้เกี่ยวกับการแข่งขัน
สมาคมกรีฑาแห่งประเทศไทย ในพระบรมราชูปถัมภ์
คุณสมบัติของผู้เข้าร่วมการแข่งขัน
Crisularia
Crisularia เป็นสกุลของไบรโอซัวที่อยู่ในวงศ์ Bugulidae
สกุลนี้พบว่ามีการกระจายเกือบทั่วโลก
สปีชีส์ในสกุลนี้ ได้แก่:
วัดไพรสณฑ์สุนทร
วัดไพรสณฑ์สุนทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่กลอง อำเภออุ้มผาง จังหวัดตาก มีที่ดินตั้งวัดเนื้อที 4 ไร่ 1 งาน 50 ตารางวา อาณาเขต ทิศเหนือยาว 35 เมตร ติดต่อกับทางสาธารณะ ทิศใต้ยาว 50 เมตร ติดต่อกับทางสาธารณะ ทิศตะวันออกยาว 33 เมตร ติดต่อกับถนนหลวง ทิศตะวันตกยาว 36 เมตร ติดต่อกับลำน้ำแม่กลองเก่า ปัจจุบันมีพระครูสุนทรถิรธรรม (บุญตัน ถิรปุญฺโญ) ดำรงตำแหน่งเจ้าอาวาส
วัดไพรสณฑ์สุนทร เดิมมีนามว่า วัดแม่กลองเก่า ตั้งวัดเมื่อ พ.ศ. 2400	ได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535 ประชาชนร่วมใจกันจัดสร้างวัดนี้
พื้นที่ตั้งวัดเป็นที่ราบมีถนนและหมู่บ้านล้อมรอบ อาคารเสนาสนะต่าง ๆ มีศาลาการเปรียญเป็นอาคารไม้ กุฏิสงฆ์เป็นอาคารไม้ ปูชนียวัตถุที่สำคัญ ได้แก่ พระประธานในศาลาการเปรียญ เนื้อทองเหลืองพระพุทธรูปอยู่ที่กุฏิสงฆ์เป็นพระพุทธรูปปูนปั้นอีกองค์หนึ่ง
รูปร่างและรูปทรงเรขาคณิต
รูปร่างเรขาคณิต หรือ รูปทรงเรขาคณิต คือสารสนเทศเชิงเรขาคณิตที่คงเหลืออยู่หลังจากตัดข้อมูลตำแหน่ง ขนาด การจัดวาง และการสะท้อน ออกจากการพรรณนาของวัตถุทางเรขาคณิตแล้ว หมายความว่า ไม่ว่าจะย้ายตำแหน่งรูปร่าง ขยายหรือย่อรูปร่าง หมุนรูปร่าง หรือสะท้อนรูปร่างในกระจก รูปร่างก็ยังคงเดิมเหมือนต้นฉบับ คือไม่เปลี่ยนไปเป็นรูปร่างอื่น ทั้งนี้คำว่า รูปร่าง หรือ รูป ใช้เรียกวัตถุที่ไม่เกินสองมิติ ส่วนคำว่า รูปทรง หรือ ทรง ใช้เรียกวัตถุตั้งแต่สามมิติขึ้นไป
วัตถุต่าง ๆ ที่มีรูปร่างเหมือนกัน เราจะกล่าวว่าวัตถุเหล่านั้นคล้ายกัน (similar) และถ้าวัตถุเหล่านั้นมีขนาดเดียวกันด้วย เราจะกล่าวว่าวัตถุเหล่านั้นสมภาคกันหรือเท่ากันทุกประการ (congruent)
รูปร่างเรขาคณิตสองมิติหลายรูป สามารถนิยามขึ้นได้จากเซตของจุด (point) หรือจุดยอด (vertex) กับเส้นตรง (line) ที่เชื่อมโยงจุดเหล่านั้นอย่างต่อเนื่องเป็นลูกโซ่ปิด ตลอดจนจุดที่อยู่ภายในรูปร่างที่เป็นผลลัพธ์ รูปร่างเช่นนั้นเรียกว่ารูปหลายเหลี่ยม (polygon) เช่น รูปสามเหลี่ยม รูปสี่เหลี่ยม รูปห้าเหลี่ยม ฯลฯ รูปร่างนอกเหนือจากนี้อาจมีขอบเขตเป็นเส้นโค้ง เช่น รูปวงกลมหรือรูปวงรี เป็นต้น
ในทางเดียวกัน รูปทรงเรขาคณิตสามมิติหลายรูป สามารถนิยามขึ้นได้จากเซตของจุดยอด เส้นตรงที่เชื่อมโยงจุดยอดเหล่านั้น และหน้า (face) ที่ปิดล้อมโดยเส้นตรงเหล่านั้น ตลอดจนจุดที่อยู่ภายในรูปทรงที่เป็นผลลัพธ์ รูปทรงเช่นนั้นเรียกว่าทรงหลายหน้า (polyhedron) เช่น ทรงลูกบาศก์ ทรงพีระมิด ทรงสี่หน้าปรกติ ฯลฯ รูปทรงนอกเหนือจากนี้อาจมีขอบเขตเป็นผิวโค้ง เช่น ทรงกลมหรือทรงรี เป็นต้น
รูปทรงในมิติที่สูงกว่านี้ เกิดจากการคำนวณทางทฤษฎี ไม่สามารถสร้างวัตถุขึ้นได้ในโลกความจริง แต่แสดงให้เห็นได้ผ่านการฉาย (projection) ให้เป็นภาพสองมิติ
พัดชา
พัดชา เป็นนามปากกาของนักเขียนนวนิยายหญิงชาวไทยที่ไม่เปิดเผยตัวตน  ท่านมีผลงานแนวรักโรแมนติกมากกว่า 100 เรื่อง ตีพิมพ์ในนามปากกา พัดชา พลอยน้ำผึ้ง และแพรไหมทอง
นิยายของพัดชาถูกนำไปสร้างเป็นละครโทรทัศน์หลายเรื่อง และยังประสบความสำเร็จจนมีการนำกลับมาสร้างใหม่หลายครั้ง ได้แก่ รอยมาร สามี เขาวานให้หนูเป็นสายลับ สองนรี เล่ห์รตี กรงเกียรติยศ เขยลิเก เป็นต้น
ปัจจุบัน พัดชา มีผลงานตีพิมพ์ต่อเนื่องกับ สำนักพิมพ์ศิลปาบรรณาคาร
คอนโทรเวอร์ซี (เพลง)
Live in Hawaii
"Controversy (Live in Hawaii)" เป็นซิงเกิลดิจิตอลทำให้พร้อมสำหรับการขายในเว็บไซต์ของพรินซ์ ในวันที่ 29 มีนาคม ค.ศ. 2004 ซิงเกิลประกอบด้วยการแสดงสดของเพลงบันทึกเสียงไว้ทัวร์ในรัฐฮาวาย ปี ค.ศ. 2003
วัดป่าแสงอรุณ
วัดป่าแสงอรุณ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลพระลับ อำเภอเมืองขอนแก่น จังหวัดขอนแก่น
วัดป่าแสงอรุณตั้งวัดเมื่อ พ.ศ. 2473 ได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2528 เดิมเรียกว่า วัดป่าพระคือ เพราะพระอาจารย์ผู้นำสร้าง ย้ายมาจากดอนปู่ตา (วัดสมศรี) ทั้งได้รับการอุปถัมภ์จากชาวบ้านพระคือมาก่อน ได้เรียกชื่อวัดครั้งแรกว่า วัดป่าอรุโณ  ต่อมาท่านเจ้าคุณพระวินัยสุนทรเมธี (พระราชสุเมธี) วัดศรีจันทร์ อดีตเจ้าคณะจังหวัดขอนแก่น (ธรรมยุต) ได้เปลี่ยนชื่อมาเป็น "วัดป่าแสงอรุณ"
บริเวณวัดมีลักษณะเป็นเนินสูง จากด้านทิศเหนือราบลุ่มลงไปทางด้านทิศใต้และพื้นที่บางส่วนก็เป็นหลุม เป็นบ่อ มีไผ่ป่าและหญ้าคาขึ้นหนาแน่น ส่วนบริเวณที่พระสงฆ์อยู่อาศัย มีไม้ยืนต้นที่สำคัญ เช่น มะค่าแต้ ตะโก ตะแบก ประดู่ สะเดา ไม้จิก ไม้แดง ต้นปีบ เป็นต้น
อาคารเสนาสนะที่สำคัญ คือ สิมอีสาน เป็นสิมที่มีสถาปัตยกรรมแบบอีสานตอนบนผสมผสานกับสถาปัตยกรรมส่วนกลาง สิมมีความกว้าง 15 เมตร ความยาว 35 เมตร สูงจากพื้นดินเดิม 62 เมตร มีเสา 52 ต้น หน้าต่าง 14 บาน และประตู 3 บาน หลังคามุงด้วยกระเบื้องเกล็ดปลาแบบโบราณ และมีหอระฆัง 4 หอ ล้อมรอบด้วยกำแพงแก้ว ภายในสิมประดิษฐานพระประธาน คือ พระพุทธรังสิโยภาสสุขพิพัฒน์ เป็นพระพุทธรูปปางสะดุ้งมาร (ปางมารวิชัย) องค์พระมีขนาดหน้าตักกว้าง 69 นิ้ว สูง 2 เมตรเศษ ศาลาการเปรียญ 2 ชั้น หอระฆัง วิหาร มีศาลาอเนกประสงค์ ฌาปนสถาน ศาลาบำเพ็ญกุศล สุสาน ศาลาผู้ปฏิบัติธรรม โรงครัว เป็นต้น
หวานใจสุดสยอง
หวานใจสุดสยอง เป็นละครโทรทัศน์ของเกาหลีใต้ นำแสดงโดย พัก ชี-ฮู และ ซง จี-ฮโย ร่วมด้วย Yi Gi-gwang, Hahm Eun-jung และ ชเว ยอ-จิน ออกอากาศทาง KBS2 ตั้งแต่วันที่ 13 สิงหาคม ถึง 2 ตุลาคม ค.ศ. 2018 ทุกวันจันทร์และวันอังคาร เวลา 22:00 น. (เวลามาตรฐานเกาหลี)
สัมพันธสารวิเคราะห์
สัมพันธสารวิเคราะห์ ปริจเฉทวิเคราะห์ หรือ วาทกรรมวิเคราะห์ (discourse analysis) และยังเรียกอีกอย่างว่า สัมพันธสารศึกษา (discourse studies) คือแนวทางการวิเคราะห์การใช้ภาษาเขียน ภาษาพูด หรือภาษามือ หรือเหตุการณ์สำคัญใด ๆ ทางสัญญาณศาสตร์
วัตถุประสงค์ของสัมพันธสารวิเคราะห์ (สัมพันธสาร การเขียน การสนทนา เหตุการณ์สื่อสาร) ได้รับการนิยามไว้อย่างหลากหลายในแง่ที่เกี่ยวกับประโยค ประพจน์ วัจนกรรม หรือหน่วยผลัดในการพูดที่เรียงร้อยกันเป็นลำดับ ตรงข้ามกับนักภาษาศาสตร์ดั้งเดิมส่วนใหญ่ นักสัมพันธสารวิเคราะห์ไม่เพียงแต่ศึกษาการใช้ภาษาที่ "อยู่เหนือระดับประโยค" แต่ยังสนใจวิเคราะห์การใช้ภาษาที่ "เกิดขึ้นตามธรรมชาติ" ไม่ใช่ตัวอย่างที่คิดขึ้นเอง ภาษาศาสตร์ข้อความต่อเนื่องเป็นสาขาที่เกี่ยวข้องกับสาขานี้อย่างใกล้ชิด ความแตกต่างที่สำคัญระหว่างสัมพันธสารวิเคราะห์และภาษาศาสตร์ข้อความต่อเนื่องคือ สัมพันธสารวิเคราะห์มุ่งเปิดเผยลักษณะทางสังคมและจิตของบุคคลหรือกลุ่มบุคคลมากกว่าจะมุ่งวิเคราะห์โครงสร้างตัวบท
สัมพันธสารวิเคราะห์ได้รับการนำมาอภิปรายในสาขาวิชาต่าง ๆ ในมนุษยศาสตร์และสังคมศาสตร์ ได้แก่ ภาษาศาสตร์ การศึกษา สังคมวิทยา มานุษยวิทยา สังคมสงเคราะห์ จิตวิทยาปริชาน จิตวิทยาสังคม ภูมิภาคศึกษา วัฒนธรรมศึกษา ความสัมพันธ์ระหว่างประเทศ ภูมิศาสตร์มนุษย์ วิทยาศาสตร์สิ่งแวดล้อม วิทยาการสื่อสาร การศึกษาไบเบิล การประชาสัมพันธ์ และการศึกษาการแปล แต่ละสาขาวิชาขึ้นอยู่กับสมมุติฐาน มิติการวิเคราะห์ และระเบียบวิธีของตนเอง
ชเปียทซ์
ชเปียทซ์ (Spiez) เป็นเมืองชนบทและเทศบาลในภูมิภาคแบร์เนอร์โอเบอร์ลันท์ ประเทศสวิตเซอร์แลนด์ ตั้งอยู่บนชายฝั่งด้านทิศใต้ของทะเลสาบทูน ชเปียทซ์มีการตั้งรกรากของผู้คนตั้งแต่ยุคสัมฤทธิ์และยุคเหล็ก โดยมีการขุดค้นพบหลุมศพที่บรรจุขวาน มีด และอาวุธสัมฤทธิ์จากเมื่อกว่า 1,750 ถึง 1,500 ปีก่อนคริสต์ศักราชในบริเวณนี้
ในยุคโรมัน ไม่มีการตั้งถิ่นฐานถาวรในบริเวณนี้ แต่ก็ยังมีการค้นพบเหรียญกษาปณ์และหลุมศพของชาวโรมันในพื้นที่นี้ ต่อมาภายหลังการล่มสลายของจักรวรรดิโรมันตะวันตกในคริสต์ศตวรรษที่ห้า ชเปียทซ์กลายเป็นแหล่งตั้งถิ่นฐานของนานาชนกลุ่มที่กระจายตัว และแล้วใน ค.ศ. 933 พระเจ้ารูดอล์ฟที่ 2 กษัตริย์แห่งบูร์กอญ ก็ทรงก่อสร้างปราสาทชเปียทซ์ในพื้นที่แห่งนี้ และมอบหมายขุนนางชั้นยศไฟรแฮร์เป็นผู้ปกครองชเปียทซ์
เอกก์ ภทรธนกุล
ผศ.ดร.เอกก์ ภทรธนกุล (เกิด 29 กันยายน พ.ศ. 2526) เป็นนักวิชาการการตลาดชาวไทย หัวหน้าภาควิชาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย ประธานหลักสูตรปริญญาโทด้านแบรนด์และการตลาด (MBM)  ผู้ช่วยอธิการบดี จุฬาฯ ที่ปรึกษาด้านแบรนด์ที่มีชื่อเสียง และผู้แต่งหนังสือ "อัจฉริยะการตลาด" ที่สร้างปรากฏการณ์หนังสือขายดีอันดับหนึ่งนานกว่า 200 สัปดาห์ทั่วประเทศ
ปัจจุบันนอกจากงานด้านวิชาการแล้วยังดำรงตำแหน่งประธานกรรมการบริหารและกรรมการบริษัท ไปรษณีย์ไทย จำกัด กรรมการอำนวยการสื่อสารองค์กรของสภากาชาดไทย กรรมการสถาบันวิจัยวิทยาศาสตร์และเทคโนโลยีแห่งประเทศไทย และกรรมการอำนวยการสมาคมการตลาดแห่งประเทศไทย กรรมการผู้ทรงวุฒิในคณะกรรมการสำนักงานส่งเสริมเศรษฐกิจสร้างสรรค์ (องค์การมหาชน) กรรมการผู้ทรงคุณวุฒิการท่องเที่ยวแห่งประเทศไทย
ประวัติ
สำเร็จการศึกษาด้านการตลาด เกียรตินิยมอันดับ 1 ที่จุฬาลงกรณ์มหาวิทยาลัย ก่อนจะรับทุนจุฬาฯ 100 ปี ไปศึกษาต่อปริญญาโทด้านการตลาดบริการที่มหาวิทยาลัยคอร์เนล ประเทศสหรัฐอเมริกา และปริญญาโทด้านการตลาดเชิงยุทธ์ที่มหาวิทยาลัยเคมบริดจ์สหราชอาณาจักร โดยสำเร็จการศึกษาเป็นอันดับที่ 1 ของหลักสูตร ทั้งฝั่งอเมริกาและอังกฤษ จึงได้คัดเลือกให้รับทุนให้ศึกษาต่อปริญญาเอกจากมหาวิทยาลัยเคมบริดจ์ และสมาคม Cambridge-Thai ในพระบรมราชินูปถัมภ์
นอกจากหน้าที่สอนหนังสือ ทำวิจัยและให้คำปรึกษาด้านการตลาดแล้ว เอกก์ยังจัดรายการวิทยุ "ชั่วโมงนักบริหาร" และ "BizGenius" เป็นประจำที่สถานีวิทยุจุฬาฯ FM 101.5 และสถานีวิทยุครอบครัวข่าว FM 106 เป็นวิทยากรประจำในรายการโทรทัศน์ Business Watch ทางช่อง TNN24 และเป็นคอลัมนิสต์เขียนเรื่องน่ารู้ทางการตลาดลงในนิตยสารต่างๆ และเพจ "อัจฉริยะการตลาด" ซึ่งมีผู้ติดตามมากกว่า 1ุ60,000 คน
หนังสือซีรีส์ "อัจฉริยะการตลาด" ซึ่งประกอบด้วย หนังสืออัจฉริยะการตลาด หนังสืออัจฉริยะการตลาดตัดต้นทุน และ Marketing Genius เป็นชุดหนังสือการตลาดที่ได้รับความนิยมและเป็นหนังสือแนะนำของสำนักงานคณะกรรมการพัฒนาระบบราชการ ผลงาน TEDx Talk หัวข้อ "พลิกมุมคิด ชีวิต Take off" มักได้รับการจัดให้หนึ่งใน TEDx Talk ที่ให้ข้อคิดที่ดีของไทย
ด้านชีวิตส่วนตัวเอกก์ได้มักใส่เสื้อกั๊กสีดำในทุกโอกาสจึงเป็นเอกลักษณ์ที่คนคุ้นตา และมีความใฝ่ฝันที่จะเป็นครูมาโดยตลอด
ผลงานและรางวัล
ผลงานทางวิชาการของอาจารย์เอกก์ยังได้รับการตีพิมพ์ในวารสารทางวิชาการสำคัญของโลกอย่างต่อเนื่อง เช่น Psychological Science (วารสารอันดับ 1 ของโลกด้านจิตวิทยาเชิงประจักษ์: Empirical Psychology ) และ Organizational Behavior and Human Decision Processes: OBHDP (1 ใน 10 สุดยอดวารสารของโลกด้านพฤติกรรมองค์กรและการจัดการทรัพยากรมนุษย์ )
การทำงาน
หัวหน้าภาควิชาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย
ประธานหลักสูตร Master in Branding and Marketing ภาษาอังกฤษ คณะพาณิชยศาสตร์และการบัญชี จุฬาลงกรณ์มหาวิทยาลัย
ผู้ช่วยอธิการบดี ด้านสื่อสารองค์กร บริหารแบรนด์ และนิสิตเก่าสัมพันธ์ จุฬาลงกรณ์มหาวิทยาลัย
อาจารย์ประจำภาควิชาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย
กรรมการ และ ประธานคณะอนุกรรมการกลยุทธ์ขับเคลื่อนการตลาดและสื่อสาร ไปรษณีย์ไทย
กรรมการอำนวยการสื่อสารองค์กร สภากาชาดไทย
กรรมการบริหาร (Board of Directors) ศูนย์หนังสือแห่งจุฬาลงกรณ์มหาวิทยาลัย
กรรมการบริหาร (Board of Directors) สถานีวิทยุจุฬา
กรรมการอำนวยการ สมาคมการตลาดแห่งประเทศไทย
อาจารย์ผู้สอนวิชา Marketing คณะวิศวกรรมศาสตร์ มหาวิทยาลัยเคมบริดจ์ สหราชอาณาจักร
นักวิชาการอาคันตุกะ (Visiting Scholar) มหาวิทยาลัยแคลิฟอร์เนีย สหรัฐอเมริกา
นอกจากแบรนด์องค์กร ดร.เอกก์เป็นผู้เชี่ยวชาญด้านการพัฒนาแบรนด์จังหวัด โดยเป็นที่ปรึกษาแบรนด์ของจังหวัดเชียงราย จังหวัดระยอง และจังหวัดพะเยาเป็นต้น
ความส่องสว่าง (ทัศนศาสตร์)
ความส่องสว่าง (illuminance) คือค่าฟลักซ์ส่องสว่างที่ตกกระทบลงบนพื้นที่หน่วยหนึ่ง เป็นปริมาณทางกายภาพที่ใช้ในการวัดแสงที่ส่องสว่างบนพื้นผิวของวัตถุ เป็นหนึ่งในปริมาณทางจิตฟิสิกส์ ที่แสดงถึงปริมาณที่มนุษย์รับรู้ หน่วย SI ที่ใช้คือ ลักซ์ (สัญลักษณ์: lx) หรือลูเมนต่อตารางเมตร (สัญลักษณ์: lm m-2)
คำนิยาม
เมื่อพิจารณาพื้นที่ขนาดเล็ก ΔS บนพื้นผิวของวัตถุ และให้
Φ(ΔS)
เป็นฟลักซ์ส่องสว่างที่ตกกระทบบนพื้นที่ขนาดเล็ก ΔS แล้ว ค่าความส่องสว่างนิยามได้ว่าเป็น
คุณสมบัติ
ความส่องสว่างเป็นตัวบ่งชี้ว่าวัตถุนั้นสว่างมากน้อยเพียงใด และใช้เพื่อระบุความส่องสว่างของโต๊ะหรือห้อง ดังที่แสดงในรูปด้านขวา หากวัตถุที่ส่องสว่างไม่ตั้งฉากกับลำแสงแต่เอียงเข้าหาวัตถุที่ส่องสว่างก็จะมืด ความแตกต่างระหว่างความส่องสว่างและฟลักซ์ส่องสว่างนั้นคือต้องคำนึงถึงพื้นที่ของวัตถุที่ส่องสว่างหรือไม่ ตัวอย่างเช่น ถ้าแสงจากหลอดไฟฟ้ามีค่าฟลักซ์ส่องสว่างเดียวกัน หนังสือที่อยู่ห่างออกไปจะมืดกว่าหนังสือที่อยู่ใกล้ นั่นเพราะค่าความส่องสว่างต่ำ ด้วยเหตุนี้จึงใช้หน่วยลักซ์เพื่อระบุปริมาณแสงบนโต๊ะ ในขณะที่ใช้หน่วยแคนเดลากับหลอดไฟที่เป็นแหล่งกำเนิดแสง
ตัวอย่างค่าความส่องสว่าง
เพื่อให้เห็นภาพชัด ค่าความส่องสว่างของสภาพแวดล้อมที่เจอได้ในชีวิตประจำวันอาจแสดงได้ดังตารางนี้
กุหลาบจุฬาลงกรณ์
ความหมาย(๒)
หลังจาก พระบาทสมเด็จพระจุลจอมเกล้าเจ้าอยู่หัว เสด็จสวรรคต พระราชชายา เจ้าดารารัศมี ได้เสด็จนิวัติกลับมาประทับอยู่ ณ นครเชียงใหม่ เป็นการถาวร ในปี พ.ศ. ๒๔๕๗
พระราชชายา เจ้าดารารัศมี ทรงพบกุหลาบขนาดใหญ่พันธุ์หนึ่งจากกุหลาบที่ทรงได้รับการถวายมา เป็นกุหลาบซึ่งมีสีชมพูระเรื่อ ไม่มีหนาม ส่งกลิ่นหอมตลอดเวลา จึงได้พระราชทานนามกุหลาบพันธ์นั้นว่า "จุฬาลงกรณ์" เพื่อถวายเป็นพระบรมราชานุสรณ์แด่ พระบาทสมเด็จพระจุลจอมเกล้าเจ้าอยู่หัว พระราชสวามีในพระองค์
พระราชชายา เจ้าดารารัศมี โปรดให้สร้างแปลงเพาะพันธุ์กุหลาบ "จุฬาลงกรณ์" ณ พระตำหนักม่อนจ๊อกป๊อก ดอยสุเทพ ซึ่งมีอากาศเย็นทั้งปี และทรงนำมาปลูก ณ คุ้มเจดีย์กิ่ว ริมแม่น้ำปิง ด้วย เมื่อ พระราชชายา เจ้าดารารัศมี เสด็จมาประทับ ณ พระตำหนักดาราภิรมย์ ในช่วงปลายพระชนม์ชีพ ก็โปรดให้ปลูกกุหลาบ "จุฬาลงกรณ์" โดยรอบพระตำหนักและทรงตัดดอกถวายสักการะ พระราชสวามี เป็นประจำ
ต่อมาภายหลัง สมเด็จพระนางเจ้าสิริกิติ์ฯ พระบรมราชินีนาถ ได้ทรงพระกรุณาโปรดเกล้าฯ ให้นำกุหลาบ "จุฬาลงกรณ์" มาเพาะพันธุ์และโปรดให้ปลูกประดับโดยรอบ พระตำหนักภูพิงค์ราชนิเวศน์
ข้อมูลทางวิชาการ (ชมรมผู้รักกุหลาบภาคเหนือ)
ไม่มีประวัติแน่ชัดของกุหลาบ แต่สันนิษฐานว่า พระราชชายา เจ้าดารารัศมี ทรงสั่งหรือได้รับการถวายมาระหว่าง ปี พ.ศ. ๒๔๕๗ ถึง พ.ศ. ๒๔๗๐ ไม่ทราบว่าเป็นกุหลาบชื่อใด แต่โดยที่สมัยนั้น (ช่วงหลัง ค.ศ.๑๘๖๐) กุหลาบไฮบริดเพอร์เพทชวล (Hybrid Perpetual) กำลังนิยมกันในอังกฤษ และจากภาพถ่ายจึงสันนิษฐานได้ว่าเป็นกุหลาบในกลุ่มไฮบริดเพอร์เพทชวล (Hybrid Perpetual)
ข้อมูลทางวิชาการ (คณะอักษรศาสตร์ จุฬาลงกรณมหาวิทยาลัย)
กุหลาบที่ปลูกเลี้ยงกันแพร่หลายในปัจจุบัน ไม่ว่าจะในประเทศเราหรือในต่างประเทศ จะเป็นกุหลาบที่จัดอยู่ในกลุ่ม " กุหลาบสมัยใหม่ " (Modern Roses) ซึ่งหมายถึง กุหลาบที่ผสมพันธุ์ออกสู่ตลาดตั้งแต่ ค.ศ. ๑๘๖๗ (พ.ศ. ๒๔๑๐) และหลังจากนั้นมาจนถึงปัจจุบัน กุหลาบที่มีอยู่ก่อนปี ค.ศ.๑๘๖๗ จัดเข้าเป็น "กุหลาบสมัยเก่า" (Old Garden Roses) กุหลาบสมัยเก่าที่เคยปลูกกันในเมืองไทยและยังหลงเหลือมาจนถึงทุกวันนี้มีอยู่เพียงสองสามพันธุ์คือ กุหลาบมอญสีชมพูและสีแดง (กุหลาบดามัสก์ - Damask)และอีกพันธุ์หนึ่งคือ กุหลาบไฮบริด เพอร์เพทชวล (Hybrid Perpetual) ที่ไม่รู้ชื่อดั้งเดิม นอกจากชื่อที่รู้จักกันในบ้านเราคือ กุหลาบ "จุฬาลงกรณ์"
ที่มาของชื่อกุหลาบต้นนี้มีกล่าวไว้ในหนังสือ พระประวัติพระราชชายาเจ้าดารารัศมี ที่จัดพิมพ์เป็นอนุสรณ์ทำบุญ ๑๐๐ วัน "เจ้าแสงดาว ณ เชียงใหม่" เมื่อวันที่ ๑๘ สิงหาคม พ.ศ. ๒๕๑๗ ว่า "ทางด้านไม้ดอกนั้น ได้ทรงปลูกไม้ดอกไม้ใบทุกชนิด โดยเฉพาะในเรื่องของกุหลาบแล้ว พระองค์ทรงเป็น สมาชิกสมาคมกุหลาบแห่งประเทศอังกฤษ ทางสมาคมได้ส่งกุหลาบพันธุ์ใหม่ๆ มาถวายเป็นประจำทุกปี พระองค์ทรงนำเอากุหลาบพันธุ์ต่างประเทศไปปลูกไว้ที่ตำหนักบนดอยสุเทพ (พระราชชายา ฯได้ถวายเป็นสมบัติของพระธาตุดอยสุเทพแล้ว) มากมายหลายพันธุ์ด้วยกัน กุหลาบพันธุ์ที่พระองค์โปรดที่สุดนั้น ได้ทรงตั้งชื่อเพื่อถวายเป็นพระบรมราชานุสรณ์แด่ พระบาทสมเด็จพระจุลจอมเกล้าเจ้าอยู่หัว ว่า "จุฬาลงกรณ์"
อื่นๆ
กุหลาบ “King of Siam” และ กุหลาบ “จุฬาลงกรณ์” จะเป็นกุหลาบพันธุ์เดียวกันหรือไม่ น.อ.คัมภีร์ คัมภีรญาณนนท์ ได้ให้ความเห็นไว้ดังนี้
ประเด็นที่ว่า ชาวต่างประเทศได้ถวายพระนามว่า "King of Siam" นั้น ไม่ปรากฏหลักฐานยืนยันว่า คือพันธุ์เดียวกันกับ ที่ "พระราชชายาฯ" ทรงปลูกและถวายพระนามว่า "จุฬาลงกรณ์" อย่าลืมว่า กุหลาบสายพันธุ์นี้ ต้องปลูกในสภาพอากาศค่อนข้างเย็น จึงเป็นสาเหตุให้ พระราชชายาฯ ทรงสร้างแปลงเพาะพันธุ์ บนพระตำหนักบนดอยสุเทพ
หากพิจารณาว่าเป็นไปได้หรือไม่ ที่ "สมเด็จพระพุทธเจ้าหลวง" ทรงนำพันธุ์กลับมาจากการเสด็จประพาสยุโรปและพระราชทาน "พระราชชายาฯ" ก็เป็นไปไม่ได้ เพราะในห้วงดังกล่าว พระราชชายาฯ มิได้เสด็จนิวัตินครเชียงใหม่ ซึ่งถ้าเช่นนั้น ก็ต้องปรากฏหลักฐานการปลูกกุหลาบ "จุฬาลงกรณ์" ใน "พระราชวังสวนดุสิต" หรือ "พระบรมมหาราชวัง" หรือสถานที่ใดในพระนครกรุงเทพฯ ซึ่งไม่มี แต่ปรากฏหลักฐานยืนยันว่า มีการปลูกกุหลาบ สายพันธุ์ "Hybrid Perpetual" ที่พระตำหนักของ "พระราชชายาฯ" ที่นครเชียงใหม่ ๒ พระตำหนัก โดยเฉพาะ ณ พระตำหนักบนดอยสุเทพ ที่โปรดให้สร้างแปลงเพาะพันธุ์ ซึ่งสภาพอากาศเหมาะสมต่อสายพันธุ์ดังกล่าว
อย่าลืมว่า "พระราชชายาฯ" ได้เสด็จประทับเป็นการถาวร ณ นครเชียงใหม่ ภายหลัง "สมเด็จพระพุทธเจ้าหลวง" ได้เสด็จสวรรคตไปแล้ว (พ.ศ. ๒๔๕๗) และขณะที่ประทับนครเชียงใหม่นี้เอง ที่ได้ทรงเริ่มสนพระทัยด้านการเกษตรอย่างจริงจัง ดังนั้น กุหลาบ "King of Siam" จึงไม่น่าใช่พันธุ์เดียวกับ กุหลาบ "จุฬาลงกรณ์" และที่สำคัญไม่มีใครเคยเห็น กุหลาบ "King of Siam" (แบบรูปธรรม) ในเมืองไทยเลย นอกจากได้ยินชื่อดังกล่าว (แบบนามธรรม) ในพระราชนิพนธ์เรื่อง "ไกลบ้าน" เท่านั้น แต่ ในวงการผู้รักกุหลาบต่างรู้จักกุหลาบสายพันธุ์ "Hybrid Perpetual" ในเมืองไทยดีว่า คือ กุหลาบที่ "พระราชชายาฯ" ทรงถวายพระนามว่า "จุฬาลงกรณ์" เพียงอย่างเดียวเท่านั้น อาจเป็นไปได้ว่า เนื่องจากบางท่านอาจเห็นว่าเป็นพระนามของ "สมเด็จพระพุทธเจ้าหลวง" จึงอาจเป็นกุหลาบสายพันธุ์เดียวกับกุหลาบ "King of Siam" ก็เป็นได้ แต่ในกรณีนี้ ภาษาอังกฤษของกุหลาบ "จุฬาลงกรณ์" ควรใช้ "King Chulalongkorn" ในลักษณะเดียวกับ กุหลาบ "ควีนสิริกิติ์" ที่ใช้ว่า "Queen Sirikit" มากกว่า
Cribrilaria
Cribrilaria เป็นสกุลของไบรโอซัวที่อยู่ในวงศ์ Cribrilinidae
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
เอฟเอพรีเมียร์ลีก ฤดูกาล 1994–95
เอฟเอพรีเมียร์ลีก ฤดูกาล 1994–95 (รู้จักกันในชื่อ เอฟเอ คาร์ลิ่ง พรีเมียร์ชิพ ด้วยเหตุผลด้านการสนับสนุน) เป็นฤดูกาลที่สามของพรีเมียร์ลีก ซึ่งเป็นลีกสูงสุดของฟุตบอลอาชีพในอังกฤษ
การซื้อขาย
ก่อนเริ่มฤดูกาลสถิติการซื้อขายของอังกฤษถูกทำลายเมื่อแบล็กเบิร์นโรเวอส์ ภายใต้การนำของมหาเศรษฐีแจ็ก วอล์กเกอร์ จ่ายเงิน 5 ล้านปอนด์สำหรับค่าตัวของคริส ซัตตัน กองหน้าของนอริชซิตี วัย 21 ปี แต่สถิตินั้นถูกทำลายอีกครั้งในเดือนมกราคมเมื่อแมนเชสเตอร์ยูไนเต็ดจ่ายเงิน 6 ล้านปอนด์สำหรับค่าตัวของแอนดี้ โคลกองหน้าของนิวคาสเซิลยูไนเต็ด ในข้อตกลงที่คีธ กิลเลสพีซึ่งมีค่าตัว 1 ล้านปอนด์ย้ายสลับไปนิวคาสเซิล
การซื้อขายที่สำคัญอื่น ๆ ก่อนและระหว่างฤดูกาล 1994-95 ได้แก่ วินนี่ แซมเวย์ส (ทอตนัมฮอตสเปอร์ ไปเอฟเวอร์ตัน, 2 ล้านปอนด์), เดวิด โรคาสเซิล (แมนเชสเตอร์ซิตี ไป เชลซี, 1.25 ล้านปอนด์), เยือร์เกิน คลินส์มันน์ (โมนาโกไปทอตนัมฮอตสเปอร์, 2 ล้านปอนด์), จอห์น สเกลส์ (วิมเบิลดันไปลิเวอร์พูล 3 ล้านปอนด์) และพอล คิตสัน (ดาร์บีเคาน์ตีไปนิวคาสเซิลยูไนเต็ด 2.2 ล้านปอนด์)
สรุป
แชมป์ตกเป็นของแบล็กเบิร์นโรเวอส์ ซึ่งแชมป์ล่าสุดของพวกเขาคือในปี ค.ศ. 1914 และเป็นแชมป์รายการใหญ่ครั้งแรกในรอบ 67 ปี (ครั้งล่าสุดคือเอฟเอคัพ ฤดูกาล 1927–28) ทีมของเคนนี ดัลกลิชคว้าแชมป์ในวันสุดท้ายของฤดูกาล แม้จะพ่ายให้กับสโมสรเก่าอย่างลิเวอร์พูล 1-2 ที่แอนฟีลด์ ขณะที่คู่แข่งอย่างแมนเชสเตอร์ ยูไนเต็ดทำได้เพียงเสมอกับเวสต์แฮม ยูไนเต็ด 1-1 ที่บุลินกราวนด์ นี่หมายความว่าแบล็กเบิร์นโรเวอส์ผ่านเข้าไปแข่งฟุตบอลยูโรเปียนคัพเป็นครั้งแรกในประวัติศาสตร์ของพวกเขา ขณะที่แมนเชสเตอร์ยูไนเต็ดซึ่งจบด้วยตำแหน่งรองแชมป์เข้าไปแข่งยูฟ่าคัพโดยห่างกันเพียงแต้มเดียว
นอกจากนี้ทีมที่ผ่านเข้ารอบคัดเลือกยูฟ่าคัพ ยังมี นอตทิงแฮมฟอเรสต์ (ซึ่งจบอันดับสามในฤดูกาลแรกหลังจากกลับสู่พรีเมียร์ลีก), ลิเวอร์พูล (จบอันดับสี่และคว้าแชมป์ลีกคัพสมัยที่ห้า) และอันดับห้าคือลีดส์ยูไนเต็ด
จำนวนทีมในลีกสำหรับฤดูกาลถัดไปจะลดลงเหลือ 20 ทีม ซึ่งทำได้โดยการเพิ่มจำนวนทีมตกชั้นเป็นสี่ทีม และลดจำนวนทีมที่เลื่อนชั้นจากดิวิชัน 1 เหลือสองทีม
จินเจอร์เอล
จินเจอร์เอล (ginger ale) เป็นเครื่องดื่มอัดลมรสขิง ใช้ดื่มโดยตรงหรือใช้ผสมร่วมกับเครื่องดื่มซึ่งส่วนมากมีแอลกอฮอล์เป็นส่วนประกอบหลัก จินเจอร์เอลมีสองประเภทหลักคือ แบบดั้งเดิมมีสีเข้ม (ทอง) ซึ่งคิดค้นโดยโทมัส โจเซฟ แคนเทรล แพทย์ชาวไอริช และแบบดราย (เรียกอีกอย่างว่าแบบ เพล) ที่มีสีซีดกว่าและมีรสขิงอ่อนกว่ามาก คิดค้นโดยจอห์น แมคลาฟกลิน ชาวแคนาดา
ประวัติ
โทมัส โจเซฟ แคนเทรล (Thomas Joseph Cantrell) เภสัชกรและศัลยแพทย์ชาวไอริชได้ผลิตจินเจอร์เอลแห่งแรกในเมืองเบลฟาสต์ ประเทศไอร์แลนด์ในช่วงทศวรรษที่ 1850 เป็นจินเจอร์เอลแบบดั้งเดิมที่มีสีเหลืองเข้มหรือสีทองจากการหมักขิง โดยทั่วไปมักมีรสออกหวานและกลิ่นขิงที่เข้มข้น ซึ่งแคนเทรลทำการตลาดและจำหน่ายผ่านแกรททันแอนด์คัมพะนี ผู้ผลิตเครื่องดื่มในท้องถิ่น โดยสลักสโลแกน "ผู้ผลิตดั้งเดิมของจินเจอร์เอล" ("The Original Makers of Ginger Ale") ไว้บนขวด จินเจอร์เอลแบบดรายคิดค้นโดยจอห์น แมคลาฟลิน (John J. McLaughlin) นักเคมีและเภสัชกรชาวแคนาดา หลังจากก่อตั้งโรงงานผลิตน้ำโซดาบรรจุขวดในปี 1890 แมคลาฟลินเริ่มพัฒนาสารหอมสกัดเพื่อเติมลงในน้ำในปี 1904 ในปีนั้นเขาจัดจำหน่ายเครื่องดื่มชนิดใหม่ "เพลดรายจินเจอร์เอล" (Pale Dry Ginger Ale) เครื่องดื่มอัดลมที่จดสิทธิบัตรต่อมาในปี 1907 ในชื่อ "แคนาดาดรายจินเจอร์เอล" (Canada Dry Ginger Ale) จากความสำเร็จของผลิตภัณฑ์ของแคนาดาดรายได้รับการยอมรับจากการตั้งให้เป็นเครื่องดื่มประจำเรือนรับรองของผู้สำเร็จราชการแคนาดา จินเจอร์เอลแบบดรายยังได้รับความนิยมในสหรัฐอเมริกาในช่วงยุคห้ามการจำหน่ายสุรา โดยใช้เป็นส่วนผสมแทนเครื่องดื่มแอลกอฮอล์
แบบหมัก
จินเจอร์เอลแบบหมักหรือแบบดั้งเดิม (หมักลอยผิว) หมักจากการเพาะจุลินทรีย์ต้นเชื้อ ซึ่งได้แก่ ยีสต์ (หัวเชื้อ หรือเรียก ลูกแป้ง) หรือจินเจอร์บั๊ก (ขิงที่หมักก่อนหน้า) เข้ากับเหง้าขิงสด และเติมน้ำ น้ำตาล โดยอาจแต่งรสชาติอื่น ๆ จินเจอร์บั๊กคือ ส่วนผสมของขิงสับและน้ำตาลที่ใช้ในการขยายพันธุ์ยีสต์และแบคทีเรียที่พบในผิวของขิง อาจใช้แทนยีสต์เชิงพาณิชย์ได้ น้ำตาลไม่ได้เติมเพียงเพื่อความหวาน แต่เติมเพื่อให้เกิดการหมักอย่างสมบูรณ์ เนื่องจากปริมาณน้ำตาลธรรมชาติของขิงที่ต่ำ (มีน้ำตาล 1.7 กรัม ต่อขิง 100 กรัม) ไม่เพียงพอต่อการหมัก เช่นเดียวกับเครื่องดื่มหมักอื่น ๆ น้ำตาลที่หมักด้วยยีสต์จะถูกเปลี่ยนให้เป็นเอทานอลและคาร์บอนไดออกไซด์ ทั้งสองอย่างนี้จะถูกกักเก็บไว้ระหว่างการหมักภายในภาชนะที่ปิดสนิท
แบบเติมคาร์บอนไดออกไซด์
นอกจากการหมักแล้ว โดยทั่วไปผู้ผลิตจินเจอร์เอลส่วนใหญ่มักเติมคาร์บอนไดออกไซด์ลงไปเช่น เติมน้ำโซดา แล้วนำไปแช่เย็นเพื่อให้คาร์บอนไดออกไซด์ดูดซึมเข้าไปในเอลมากขึ้น จากนั้นอาจเติมสารสประกอบที่เป็นด่าง (อัลคาไลน์) ได้แก่ โซเดียมไบคาร์บอเนต เพื่อปรับพีเอช (ลดความเป้นกรด) สุดท้ายอัดคาร์บอนไดออกไซด์อีกครั้งในปริมาณที่เกินกว่าต้องการเล็กน้อย เพื่อเผื่อในการะเหยออกขณะบรรจุลงถังเก็บและเมื่อผ่านเครื่องบรรจุขวด จินเจอร์เอลที่ขายโดยทั่วไปมักผสมด้วยน้ำอัดลม น้ำตาลหรือน้ำเชื่อมข้าวโพดฟรักโทสสูง และรสขิงเทียมหรือขิงธรรมชาติ ส่วนผสมของขิงหรือรสขิงที่เติมลงไปมักได้รับการระบุบนฉลากว่า "กลิ่นธรรมชาติ" หรือ "แต่งกลิ่นธรรมชาติ" เพื่อรักษาความลับของส่วนผสมซึ่งมักเป็นส่วนผสมที่ซับซ้อนของเครื่องเทศ ผลไม้ และรสชาติอื่น ๆ
เป็นเครื่องดื่ม
จินเจอร์เอลได้รับความนิยมในเป็นดื่มเป็นน้ำอัดลม และการใช้ผสมเป็นมิกเซอร์ในค็อกเทลและพั้นช์ บางครั้งใช้เป็นเครื่องดื่มไร้แอลกอฮอล์แทนการดื่มแชมเปญหรือเบียร์สำหรับผู้ไม่ดื่มเหล้าหรือใช้ประกอบการแสดงเนื่องมีสีและฟองที่คล้าย ๆ กัน
เป็นเครื่องบรรเทาอาการอาหารไม่ย่อย
ในประเทศทางตะวันตก มักใช้จินเจอร์เอลเป็นยาประจำบ้านสําหรับบรรเทาอาการอาหารไม่ย่อย และอาการเมารถ เฉกเช่นผลิตภัณฑ์จากขิงอื่น ๆ รวมทั้งเครื่องดื่มอัดลมอื่นที่ไม่ได้ปรุงแต่งด้วยขิง นอกจากนี้ยังใช้จินเจอร์เอลเพื่อบรรเทาอาการไอและเจ็บคอ
จินเจอร์เอลและจินเจอร์เบียร์
จินเจอร์เอลและจินเจอร์เบียร์เป็นเครื่องดื่มที่คล้ายกัน แต่ต่างกันอย่างชัดเจนในขั้นตอนการผลิต จินเจอร์เบียร์ได้รับการผลิตในคริสต์ศตวรรษที่ 18 ในประเทศอังกฤษ ประมาณ 50 ปีก่อนหน้าการผลิตจินเจอร์เอลที่เริ่มในประเทศไอร์แลนด์
จินเจอร์เอลนั้นโปร่งใส ในขณะที่จินเจอร์เบียร์ซึ่งเป็นเครื่องดื่มที่มีรสชาติเข้มข้นกว่านั้นมักค่อนข้างขุ่นทึบจากสิ่งตกค้างจากการต้มเบียร์ จินเจอร์เบียร์แบบดั้งเดิมมีแอลกอฮอล์เป็นส่วนประกอบร้อยละ 11 และจินเจอร์เบียร์ในปัจจุบันมีแอลกอฮอล์ร้อยละ 0.5 ในขณะที่จินเจอร์เอลในปัจจุบันไม่มีแอลกอฮอล์ผสมอยู่เลย
จินเจอร์เบียร์ทำจากขิง น้ำมะนาว และน้ำตาล แล้วหมักด้วยเชื้อหมัก โดยมากคือแลกโตบาซิลลัส ซึ่งผลของการหมักที่ได้มักเป็นของเหลวที่ขุ่น ทึบ รสที่กระด้างกว่าและเผ็ดกว่า เทียบกับจินเจอร์เอลซึ่งมีรสบางเบาออกหวาน
เทอะโมโคราซอน
เท อะโม โคราซอน (Te Amo Corazón) เป็นซิงเกิลแรกของพรินซ์ จากอัลบั้มในปี ค.ศ. 2006 3121 ออกจำหน่ายในวันที่ 13 ธันวาคม ค.ศ. 2005 ไม่ได้ติดชาร์ตในสหรัฐอเมริกา แต่ติดชาร์ตในประเทศอิตาลี อันดับที่ 7 และในประเทศสวิสเซอร์แลนด์ อันดับที่ 24
Crepidacantha
Crepidacantha เป็นสกุลของไบรโอซัวที่อยู่ในวงศ์ Crepidacanthidae
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
ผาหินช้าง
ผาหินช้าง เป็นหน้าผาหินบะซอลต์รูปช้างที่เกิดขึ้นเองตามธรรมชาติ ตั้งอยู่บนเกาะไฮเม่ในหมู่เกาะแวสต์มานาเอย์ยาร์ ผานี้เป๋นผาหินบะซอลต์ที่เกิดจากการปะทุของภูเขาไฟเอลเฟล
มันซูเอโต เวลาสโก จูเนียร์
ในกีฬาโอลิมปิกที่แอตแลนตา พ.ศ. 2539 นั้น รอบแรก เวลาสโกชนะอาร์เอสซี ไซ ชิห์ ซิว จากไต้หวัน ยก 1 เมื่อ 21 กรกฎาคม รอบสอง ชนะคะแนน ยอสวานี อากุยเลรา จากคิวบา เมื่อ 26 กรกฎาคม รอบสาม ชนะคะแนน ฮามิด เบอร์ฮิลี จากโมร็อกโก เมื่อ 30 กรกฎาคม รอบรองชนะเลิศ ชนะคะแนน ราฟาเอล โลซาโน จากสเปน เมื่อ 1 สิงหาคม และในรอบชิงชนะเลิศ แพ้คะแนน ดาเนียล โบซินอฟ จากรัสเซีย เมื่อ 3 สิงหาคม ได้เหรียญเงิน
หลังจากแขวนนวม เวลาสโกเข้าสู่วงการโทรทัศน์ เขาประสบความสำเร็จในอาชีพตลก แสดงละครสั้นและปรากฏตัวในรายการโชว์ เขายังเป็นผู้ฝึกสอนมวยสากลในละคร Beki Boxer
รายชื่อเมืองในประเทศแอลเบเนีย
รายชื่อเมืองในประเทศแอลเบเนีย ทั้งหมด
ฤดูพายุไซโคลนภูมิภาคออสเตรเลีย พ.ศ. 2558–2559
'''ฤดูพายุไซโคลนภูมิภาคออสเตรเลีย พ.ศ. 2558-2559''' เป็นฤดูกาลในอดีตซึ่งเคยมีการก่อตัวของพายุหมุนเขตร้อน ภายในมหาสมุทรอินเดียและมหาสมุทรแปซิฟิก ที่ระหว่าง 90°ตะวันออก ถึง 160°ตะวันออก โดยฤดูกาลนี้จะเริ่มนับอย่างเป็นทางการ ในวันที่ 1 พฤศจิกายน พ.ศ. 2558 และไปสิ้นสุดในวันที่ 30 เมษายน พ.ศ. 2559 อย่างไรก็ตาม พายุหมุนเขตร้อนสามารถก่อตัวได้ตลอดเวลาตั้งแต่ 1 กรกฎาคม พ.ศ. 2558 ถึง 30 มิถุนายน พ.ศ. 2559 และจะถูกนับรวมในฤดูกาลนี้ด้วย ในระหว่างฤดูกาล พายุหมุนเขตร้อนจะถูกตรวจสอบโดยหนึ่งจากห้าศูนย์เตือนพายุหมุนเขตร้อน (TCWC) ที่ทำงานอยู่ภายในภูมิภาคนี้ ซึ่งสามจากห้าศูนย์ซึ่งกำกับการทำงานโดยสำนักงานอุตุนิยมวิทยาแห่งออสเตรเลีย ในเพิร์ท, ดาร์วิน และบริสเบน ในขณะที่อีกสองหน่วยงานจะถูกกำกับการทำงานโดยศูนย์บริการสภาพอากาศแห่งชาติปาปัวนิวกินี ใน พอร์ตมอร์สบี และสำนักอุตุนิยมวิทยา สภาพภูมิอากาศ และธรณีฟิสิกส์แห่งอินโดนีเซีย ใน จาการ์ตา ส่วนศูนย์ร่วมการเตือนภัยไต้ฝุ่นของสหรัฐอเมริกา และหน่วยงานบริการทางอุตุนิยมวิทยาแห่งชาติรวมถึงเมเทโอฟรานส์ จะตรวจสอบพายุในระหว่างฤดูกาล ฤดูกาลนี้เริ่มต้นเมื่อมีพายุดีเปรสชันเขตร้อนเคลื่อนเข้ามาในแอ่งภูมิภาคออสเตรเลีย จากแอ่งแปซิฟิกใต้ และทวีกำลังเป็นพายุไซโคลนราเควล์ในวันที่ 30 มิถุนายน ทำให้มันกลายเป็นพายุหมุนเขตร้อนในมหาสมุทรแปซิฟิกใต้ ลูกแรกที่เกิดขึ้นในระหว่างเดือนกรกฎาคม ตั้งแต่มีการบันทึกมา
พายุไซโคลนราเควล์
ทั้งนี้เป็นไปตามที่สำนักอุตุนิยมวิทยา ระบุว่ามันเป็นกรณีของพายุหมุนเขตร้อนแรกของเดือนกรกฎาคม นับตั้งแต่ยุคเริ่มแรกของดาวเทียม และในฐานะที่เป็นผลพลอยได้จากการกลายเป็นพายุหมุนเขตร้อนในวันแรกของการเริ่มต้นฤดูกาล มันจึงกลายเป็นสัญลักษณ์ของการเริ่มต้นฤดูกาลที่เก่าแก่ที่สุดในบันทึกของแอ่งนี้
TCWC จาการ์ตา
TCWC จาการ์ตา จะกำหนดชื่อของพายุไซโคลนเขตร้อนจากเส้นศูนย์สูตรที่ระยะ 11°ใต้ และระหว่าง 90°ตะวันออก ถึง 145°ตะวันออก เมื่อดีเปรสชันทวีความรุนแรงเป็นไซโคลนเขตร้อนในพื้นที่รับผิดชอบของ TCWC จาการ์ตา ศูนย์ก็จะเป็นผู้กำหนดชื่อของพายุจากรายการ
TCWC พอร์ตมอร์สบี
ถ้าพายุไซโคลนเขตร้อนพัฒนาขึ้นในตอนเหนือของ 11°ใต้ ระหว่าง 151°ตะวันออกถึง 160°ตะวันออก TCWC พอร์ตมอร์สบี จะเป็นผู้ประกาศใช้ชื่อพายุ โดยพายุบริเวณนี้จะก่อตัวได้ยากมากโดยครั้งล่าสุดที่มีการก่อตัวและพัฒนาของพายุคือเมื่อปี พ.ศ. 2550
สำนักงานอุตุนิยมวิทยา
ตั้งแต่ปี พ.ศ. 2551-52 มีเพียงหนึ่งรายชื่อที่ศูนย์อุตุนิยมวิทยาเป็นผู้ประกาศใช้ อย่างไรก็ตามศูนย์อุตุนิยมวิทยาแห่งออสเตรเลียยังคงทำงานอยู่ในเมืองต่างๆ คือ เพิร์ท, ดาร์วิน และบริสเบน โดยมีหน้าที่ตรวจสอบพายุไซโคลนเขตร้อนที่ก่อตัวทั้งหมดในภูมิภาคออสเตรเลีย และออกคำแนะนำพิเศษให้ทั้งพื้นที่รับผิดชอบของ TCWC จาการ์ตาหรือ TCWC พอร์ตมอร์สบี
เรื่องเล่าผีญี่ปุ่น
เรื่องเล่าผีญี่ปุ่น เป็นซีรีส์อนิเมะญี่ปุ่น ฤดูกาลแรกกำกับโดยโทโมยะ ทากาชิมะ เขียนบทโดยฮิโรมุ คูมาโมโตะ และผลิตโดยสตูดิโอ ILCA แต่ละตอนของอนิเมะสร้างโดยการเลียนแบบการเล่าเรื่องแบบคามิชิไบ (ละครกระดาษ) ซีรีส์อนิเมะเป็นการรวมเรื่องสั้นที่แต่ละตอนมีความยาวเพียงไม่กี่นาที แต่ละตอนเป็นเรื่องราวที่แตกต่างกันที่อิงจากตำนานและตำนานเมืองของญี่ปุ่น
เรื่องย่อ
ทุก ๆ สัปดาห์เวลา 5 ทุ่ม จะมีชายชราสวมหน้ากากสีเหลือง (นักเล่าเรื่องคามิชิไบ) ปรากฏตัวขึ้นในสนามเด็กเล่นและเล่าเรื่องผีที่อิงจากตำนานและตำนานเมืองของญี่ปุ่น ชายชราเล่าเรื่องโดยใช้ละครกระดาษหรือคามิชิไบ ​ ที่วางอยู่บนที่นั่งรถจักรยาน และจะเล่าเรื่องใหม่ ๆ ในทุก ๆ สัปดาห์
การผลิต
ฤดูกาลที่สองกำกับโดยทากาชิ ชิมิซุ และโนโบรุ อิงุจิ เขียนบทโดยโชอิจิโร มาซูโมโตะ
การออกอากาศ
ฤดูกาลแรกออกอากาศทางช่อง TV Tokyo ตั้งแต่วันที่ 14 กรกฎาคมถึง 29 กันยายน พ.ศ. 2556 ทั้งหมด 13 ตอน
ฤดูกาลที่สองออกอากาศตั้งแต่วันที่ 6 กรกฎาคมถึง 28 กันยายน พ.ศ. 2557 ทั้งหมด 13 ตอน
ฤดูกาลที่สามออกอากาศตั้งแต่วันที่ 10 มกราคมถึง 3 เมษายน พ.ศ. 2559 ทั้งหมด 13 ตอน
ฤดูกาลที่หกออกอากาศตั้งแต่วันที่ 7 กรกฎาคมถึง 29 กันยายน พ.ศ. 2561 ทั้งหมด 13 ตอน
ฤดูกาลที่เจ็ดออกอากาศตั้งแต่วันที่ 7 กรกฎาคมถึง 29 กันยายน พ.ศ. 2562 ทั้งหมด 13 ตอน
ฤดูกาลที่แปดออกอากาศตั้งแต่วันที่ 10 มกราคมถึง 4 เมษายน พ.ศ. 2564 ทั้งหมด 13 ตอน
ฤดูกาลที่เก้าออกอากาศเริ่มตั้งแต่วันที่ 11 กรกฎาคม พ.ศ. 2564
สุคนธ์เพชร ผลประดิษฐานนท์
สุคนธ์เพชร ผลประดิษฐานนท์ (เกิดเมื่อวันที่ 16 กันยายน พ.ศ 2532) เป็นผู้ประกาศข่าวและพิธีกรชาวไทยในสังกัดช่อง 7 HD เกิดที่จังหวัดพิจิตรเริ่มเข้าสู่วงการบันเทิงจากการถ่ายโฆษณาสู่ผู้ประกาศข่าวในโครงการสรรหาผู้ประกาศข่าวหน้าใหม่และผ่านการคัดเลือกเป็น 1 ใน 10 คนสุดท้าย จากที่มีคนสมัครมากถึง 3,000 คน ปัจจุบันเธอเป็นผู้ประกาศข่าวในสังกัดช่อง 7 HDมีผลงานล่าสุด "เช้าข่าว 7 สี" "สะเก็ดข่าว" และคอลัมน์ "เพชรหอมพร้อมลุย" เป็นต้น
ป้ายหวีด
ป้ายหวีด เป็นป้ายที่ติดตั้งบริเวณรางรถไฟ มีความหมายให้พนักงานขับรถไฟหรือผู้ควบคุมหัวรถจักรกดหวีดรถไฟ
สุคนธ์เพชร ผลประดิษฐานนท์
ประวัติ
สุคนธ์เพชร ผลประดิษฐานนท์ (ชื่อเล่น เพชรหอม) เกิดเมื่อวันที่ 16 กันยายน พ.ศ. 2532 เป็นผู้ประกาศข่าวและพิธีกรชาวไทยในสังกัดช่อง 7 HD เกิดที่จังหวัดพิจิตร จบการศึกษาระดับปริญญาตรีจากคณะจิตวิทยา จุฬาลงกรณ์มหาวิทยาลัย เป็นบุตรสาวคนโตของ “นายธเนศวร ผลประดิษฐานนท์” และ “พันตำรวจโท (หญิง) เสาวนิด ผลประดิษฐานนท์” สุคนธ์เพชรเป็นบุตรคนโต มีพี่น้องร่วมกัน 2 คน ครอบครัวของสุคนธ์เพชรมีธุรกิจส่วนตัว เป็นต้น
ป้ายหวีด
ประเทศไทย
ในประเทศไทยมักเรียกว่า ป้าย ว เป็นป้ายวงกลมสีขาวมีตัวอักษร ว สีดำอยู่ตรงกลาง ขนาดเส้นผ่านศูนย์กลางประมาณ 60 ซม. และจะมีสัญลักษณ์พิเศษแยกออกไปตามแต่ละชนิด โดยป้ายหวีดรถจักรในประเทศไทยมีทั้งหมด 5 ชนิด ดังนี้:
สุคนธ์เพชร ผลประดิษฐานนท์
เริ่มเข้าสู่วงการบันเทิง
ในวัยเด็กสุคนธ์เพชรเกิดที่จังหวัดพิจิตรตั้งแต่แรกเกิดจึงย้ายมาอยู่กับครอบครัวที่จังหวัดพิษณุโลกและมีธุรกิจส่วนตัว ในสมัยมัธยมเธอเริ่มสนใจในการอ่านข่าวและประกวดทักษะในการพูดและเป็นตัวแทนของโรงเรียน
ป้ายหวีด
ประเทศไทย
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง
สุคนธ์เพชร ผลประดิษฐานนท์
เริ่มเข้าสู่วงการบันเทิง
สุคนธ์เพชรเธอเริ่มเข้าสู่ในวงการบันเทิงจากถ่ายโฆษณาสู่ผู้ประกาศข่าวในโครงการค้นหาผู้ประกาศข่าวหน้าใหม่และผู้ผ่านรอบคัดเลือก1 ใน 10 คนสุดท้าย จากที่มีคนสมัครมากถึง 3,000 คนปัจจุบันเธอเป็นผู้ประกาศข่าวในสังกัดช่อง 7 HD มีผลงานล่าสุด "ห้องข่าวภาคเที่ยง" และ "สะเก็ดข่าว" เป็นต้น และผลงานรางวัลรางเพชรกนก สาขาผู้ประกาศข่าว เป็นต้น
ป้ายหวีด
ประเทศไทย
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง มีเส้นสีดำขนาดกว้าง 5 ซม. ด้านหลังสีขาวใต้ตัว ว
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง ใต้ตัว ว มีเส้นสีดำขนาดกว้าง 5 ซม. ด้านล่างป้ายวงกลมจะมีป้ายสีเหลี่ยมผืนผ้าสีขาวขนาด 25x50 ซม. และมีสัญลักษณ์กากบาททะแยงมุมกว้าง 5 ซม.
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง ใต้ตัว ว มีเส้นสีดำขนาดกว้าง 5 ซม. ด้านล่างป้ายวงกลมจะมีป้ายสีเหลี่ยมผืนผ้าสีดำขนาด 25x50 ซม. และมีสัญลักษณ์วงกลมสีขาวขนาดเส้นผ่านศูนย์กลางวงละ 10 ซม. 5 วง โดยอยู่ตรงมุม 4 วง ตรงกลาง 1 วง
เป็นป้ายวงกลมสีขาวขนาดเส้นผ่านศูนย์กลางประมาณ 60 ซม. มีตัวอักษร ว สีดำอยู่ตรงกลาง ใต้ตัว ว มีเส้นสีดำขนาดกว้าง 5 ซม. ด้านล่างป้ายวงกลมจะมีป้ายสีเหลี่ยมผืนผ้าสีดำขนาด 30x50 ซม. จัดวางในแนวตั้ง และมีสัญลักษณ์วงกลมสีขาวขนาดเส้นผ่านศูนย์กลางวงละ 10 ซม. 2 วงเรียงตามแนวดิง
Cribrilina
Cribrilina เป็นสกุลของไบรโอซัวที่อยู่ในวงศ์ Cribrilinidae
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
ผัดฉ่า
ผัดฉ่า เป็นอาหารไทยประเภทผัด โดยนำพริกขี้หนู กระเทียม และพริกไทย ตำหรือโขลกรวมกัน ผัดกับกระชายซอย พริกไทยสด ใบกะเพราหรือใบโหระพา ใบมะกรูดฉีก ผัดกับปลา อาหารทะเล หรือเนื้อได้ทุกชนิด มีรสออกเค็มเเละเผ็ดจัด รับประทานกับข้าวสวย
สันนิษฐานว่าที่ชื่อผัดฉ่าเพราะเป็นเมื่อผัดแล้วจะได้เสียงฉ่าเพราะต้องผัดกับไฟแรง และใช้ระยะเวลาสั้นในการผัด มีกลิ่น รสร้อนแรง
ผัดฉ่าต่างจากผัดเผ็ด โดยผัดเผ็ดจะผัดกับพริกแกง ใบมะกรูด ส่วนผัดฉ่าเป็นผัดพริกแกงที่ใส่ใบมะกรูด พริกไทยอ่อน และถ้าเป็นการผัดวัตถุดิบประเภทปลา จะใส่กระชายลงไปด้วย เพื่อดับกลิ่นคาว นอกจากนั้นผัดฉ่ายังคล้ายกับผัดขี้เมา ต่างกันที่ผัดฉ่าจะใส่กระชายเพิ่มไปด้วย รวมถึงผัดฉ่ามักใส่อาหารทะเลมากกว่า
ตำบลบ้านจีต
ตำบลบ้านจีต เป็นตำบลหนึ่งในสี่ตำบลของอำเภอกู่แก้ว จังหวัดอุดรธานี เดิมครอบคลุมตำบลโนนทองอินทร์ ตำบลคอนสาย ตำบลค้อใหญ่ และตำบลพังงู
การปกครองส่วนภูมิภาค
ตำบลบ้านจีต แบ่งการปกครองออกเป็น 8 หมู่บ้านได้แก่
การปกครองส่วนท้องถิ่น
ท้องที่ตำบลบ้านจีต ประกอบด้วยองค์กรปกครองส่วนท้องถิ่น 1 แห่ง ได้แก่
Cheilopora
Cheilopora เป็นสกุลของไบรโอซัวที่อยู่ในวงศ์ Cheiloporinidae
สกุลนี้พบว่ามีการกระจายเกือบทั่วโลก
สปีชีส์ในสกุลนี้ ได้แก่:
Chartella
Chartella เป็นสกุลของไบรโอซัวที่อยู่ในวงศ์ Flustridae
สกุลนี้พบว่ามีการกระจายเกือบทั่วโลก
สปีชีส์ในสกุลนี้ ได้แก่:
ซินนะมันเกิร์ล (เพลงพรินซ์)
คินนามอนเกิร์ล (Cinnamon Girl) เป็นเพลงของพรินซ์ ในปี ค.ศ. 2004 จากอัลบั้ม Musicology นอกจากชื่อเพลงที่มีไม่มีการเชื่อมต่อไปยังเพลงชื่อเดียวกันของ นีล ยัง
ซิงเกิ้ลได้รับการเผยแพร่ในหลายรูปแบบในวันที่ 7 กันยายน ค.ศ. 2004 ซีดีซิงเกิลยุโรปถูกปล่อยออกมาพร้อมกับ 4 แทร็ค "Cinnamon Girl" (Album version), "Dear Mr. Man" (live at Webster Hall) "United States of Division" (ซึ่งได้รับการบริการเฉพาะดาวน์โหลดเท่านั้น) สองสัปดาห์ต่อมาซิงเกิลคล้ายกันได้รับการออกจำหน่าย แต่ไม่มีวิดีโอ
เพลงนี้ไม่ได้ติดชาร์ตในสหรัฐอเมริกา แต่ติดชาร์ตในสหราชอาณาจักร อันดับที่ 43 ในท็อปชาร์ต 40
ประเทศไทยใน พ.ศ. 2503
เหตุการณ์ที่เกิดขึ้นใน พ.ศ. 2503 (ค.ศ. 1960) ในประเทศไทย เป็นปีที่ 179 แห่งกรุงรัตนโกสินทร์ และเป็นปีที่ 15 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
เอเอฟซีแชมเปียนส์ลีก 2019
เอเอฟซีแชมเปียนส์ลีก 2019 เป็นการแข่งขันชิงแชมป์สโมสรถ้วยสูงสุดของทวีปเอเชีย จัดโดยสมาพันธ์ฟุตบอลแห่งเอเชีย โดยการแข่งขันครั้งนี้ถือเป็นการแข่งขั้นครั้งที่ 17 ภายใต้ชื่อเอเอฟซีแชมเปียนส์ลีก และเป็นการแข่งขันครั้งที่ 37 ของบอลถ้วยสูงสุดของเอเชีย
คาชิมะ แอนต์เลอส์ คือทีมแชมป์เก่าเมื่อฤดูกาลที่ผ่านมา.
การจัดสรรทีมที่เข้าร่วมการแข่งขัน
46 ชาติสมาชิก เอเอฟซี (ไม่รวมสมาชิกสมทบ หมู่เกาะนอร์เทิร์นมาเรียนา) มีการจัดอันดับขึ้นอยู่กับทีมชาติและประสิทธิภาพในการทำงานของแต่ละสโมสรที่เหนือกว่าตลอดสี่ปีที่ผ่านมาในการแข่งขันของเอเอฟซี กับการจัดสรรในแต่ละช่องสำหรับฤดูกาล 2019 และ 2020 ของการแข่งขันโมสรเอเอฟซีที่ได้กำหนดโดยการจัดอันดับอันดับเอเอฟซี ในปี ค.ศ. 2017 (ตามบทความหลัก 2.3):
สำหรับเอเอฟซีแชมเปียนส์ลีก 2019, แต่ละสมาคมจะถูกจัดสรรอยู่ในแต่ละจำนวนตามค่าสัมประสิทธิ์ของพวกเขาที่ได้วางจำหน่ายเมื่อวันที่ 15 ธันวาคม พ.ศ. 2560, ซึ่งขึ้นอยู่กับความสามารถของพวกเขาในเอเอฟซีแชมเปียนส์ลีกและเอเอฟซีคัพ, ในขณะเดียวกันกับ อันดับโลกฟีฟ่า ฟุตบอลทีมชาติ, ระหว่างช่วงปี ค.ศ. 2014 และ ค.ศ. 2017.
ทีม
ด้านล่างนี้คือ 46 ทีมที่มาจาก 20 สมาคมที่เข้าร่วมการแข่งขัน
ตารางการแข่งขัน
ด้านล่างนี้คือตารางของการแข่งขัน.
อันดับดาวซัลโว
{{legend|silver|ทีมนั้นตกรอบ / ไม่ได้อยู่ในรอบนี้.}} {{legend|#DDDDDD|ผู้เล่นที่ไม่ได้อยู่ในทีม ณ เวลานั้นแต่ทีมยังมีสถานะอยู่สำหรับรอบนี้.}} หมายเหตุ: ผู้เล่นที่อยู่ใน ตัวหนา คือยังอยู่ในระบบการแข่งขัน.
หมายเหตุ: ประตูที่ทำได้ในการคัดเลือกเพลย์ออฟไม่นับรวมก็ต่อเมื่อมีการกำหนดอันดับดาวซัลโว (ดูที่กฏระเบียบ, บทความที่ 64.4).
แหล่งที่มา: AFC
ประเทศแองโกลาในโอลิมปิกฤดูร้อน 2016
กรีฑา
ผลการแข่งขันดังนี้ :
ทีมหญิง
Angola women's handball team qualified for the Olympics by winning the 2015 Africa Qualification Tournament in Luanda.
ตำบลโนนทองอินทร์
การปกครองส่วนภูมิภาค
ตำบลโนนทองอินทร์ แบ่งการปกครองออกเป็น 4หมู่บ้านได้แก่
ประเทศแองโกลาในโอลิมปิกฤดูร้อน 2016
ยูโด
ผลการแข่งขันดังนี้ :
ตำบลโนนทองอินทร์
การปกครองส่วนท้องถิ่น
ท้องที่ตำบลโนนทองอินทร์ ประกอบด้วยองค์กรปกครองส่วนท้องถิ่น 1 แห่ง ได้แก่
ประเทศแองโกลาในโอลิมปิกฤดูร้อน 2016
เรือพาย
ผลการแข่งขันดังนี้ :
Qualification Legend: FA=Final A (medal); FB=Final B (non-medal); FC=Final C (non-medal); FD=Final D (non-medal); FE=Final E (non-medal); FF=Final F (non-medal); SA/B=Semifinals A/B; SC/D=Semifinals C/D; SE/F=Semifinals E/F; QF=Quarterfinals; R=Repechage
ยิงปืน
ผลการแข่งขันดังนี้ :
ว่ายน้ำ
ผลการแข่งขันดังนี้ :
เมิน
เมิน (Møn) เป็นเกาะทางทิศตะวันออกเฉียงใต้ของประเทศเดนมาร์ก กระทั่ง 1 มกราคม ค.ศ. 2007 ที่เดิมเป็นเทศบาลเมิน แต่ปัจจุบันเป็นส่วนหนึ่งของเทศบาลวอร์ดิงบอร์ เมินเป็นหนึ่งในจุดหมายปลายทางของเดนมาร์กที่ได้รับความนิยมที่สุด จากผาหินปูนขาว, ชนบท, ชายหาดทราย และเมืองตลาดสเตเก เมื่อเดือนมิถุนายน ค.ศ. 2017 เมืองเมินได้เป็นเขตสงวนชีวมณฑลจากยูเนสโกแห่งแรกของเดนมาร์ก จากองค์ประกอบของ "หมู่เกาะและเกาะเล็กทางใต้ของทะเลบอลติก ที่ครอบคลุมพื้นที่ 45,118 เฮกเตอร์ (131,890 เอเคอร์) ภูมิทัศน์ที่ประกอบด้วยป่าไม้ ทุ่งหญ้า พื้นที่ชุ่มน้ำ บริเวณชายฝั่ง บ่อน้ำและหุบเขาสูงชัน"
จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
'''การเลือกตั้งสมาชิกสภาผู้แทนราษฎรจังหวัดเชียงใหม่ พ.ศ. 2544''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 10 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2539 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดเชียงใหม่
! colspan=2 | พรรค ! คะแนนเสียง ! ร้อยละ
เขตเลือกตั้งที่ 2
ประกอบไปด้วยอำเภอเมืองเชียงใหม่ (เฉพาะตำบลวัดเกต ตำบลหนองป่าครั่ง ตำบลท่าศาลา ตำบลหนองหอย ตำบลป่าแดด และตำบลฟ้าฮ่าม) และอำเภอสารภี
เขตเลือกตั้งที่ 3
ประกอบไปด้วยอำเภอเมืองเชียงใหม่ (เฉพาะตำบลสันผีเสื้อ) อำเภอแม่ริม และอำเภอแม่แตง (ยกเว้นตำบลแม่หอพระ)
เขตเลือกตั้งที่ 4
ประกอบไปด้วยอำเภอแม่แตง (เฉพาะตำบลแม่หอพระ) อำเภอพร้าว และอำเภอสันทราย
เขตเลือกตั้งที่ 5
ประกอบไปด้วยอำเภอดอยสะเก็ด อำเภอสันกำแพง และ กิ่งอำเภอแม่ออน
เขตเลือกตั้งที่ 7
ประกอบไปด้วยอำเภอสะเมิง (ยกเว้นตำบลสะเมิงใต้ และตำบลสะเมิงเหนือ) อำเภอแม่แจ่ม (เฉพาะตำบลบ้านจันทร์ ตำบลแจ่มหลวง ตำบลแม่แดด และตำบลแม่นาจร) อำเภอแม่วาง อำเภอจอมทอง และ กิ่งอำเภอดอยหล่อ
เขตเลือกตั้งที่ 8
ประกอบไปด้วยอำเภอแม่แจ่ม (ยกเว้นตำบลบ้านจันทร์ ตำบลแจ่มหลวง ตำบลแม่แดด และตำบลแม่นาจร) อำเภอฮอด อำเภอดอยเต่า และอำเภออมก๋อย
เขตเลือกตั้งที่ 9
ประกอบไปด้วยอำเภอไชยปราการ อำเภอเวียงแหง อำเภอเชียงดาว และอำเภอฝาง (เฉพาะตำบลแม่ข่า)
เขตเลือกตั้งที่ 10
ประกอบไปด้วยอำเภอแม่อาย และอำเภอฝาง (ยกเว้นตำบลแม่ข่า)
เขตเลือกตั้งที่ 4
ในภายหลังประชุมคณะกรรมการการเลือกตั้ง (กกต.) มีมติให้ใบเหลืองแก่นายวิทยา ทรงคำ ว่าที่ ส.ส.เขต 4 จังหวัดเชียงใหม่ พรรคไทยรักไทย และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 4 จังหวัดเชียงใหม่ โดยกำหนดวันเลือกตั้งใหม่คือวันที่ 29 มกราคม 2544
ซึ่งในกรณีที่ถูกใบเหลืองและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้ง
โมมบาซา
โมมบาซา (Mombasa) เป็นเมืองท่าทางทะเลบนชายฝั่งมหาสมุทรอินเดีย ของประเทศเคนยา เป็นเมืองที่เก่าแก่ที่สุดของประเทศ (ราวคริสต์ศักราช 900) และเป็นเมืองใหญ่เป็นอันดับ 2 ของเคนยา รองจากเมืองหลวงของประเทศกรุงไนโรบี โดยเมืองมีประชากรราว 1.5 ล้านคน จากข้อมูลปี ค.ศ. 2017
โมมบาซาเป็นศูนย์กลางวัฒนธรรมและเศรษฐกิจในภูมิภาค มีท่าเรือที่มีขนาดใหญ่พิเศษและสนามบินนานาชาติและเป็นศูนย์กลางการท่องเที่ยวที่สำคัญของภูมิภาค เมืองตั้งอยู่ชายฝั่งทิศตะวันออกของประเทศเคนยา
อิชตับ
อิชตับ (, ออกเสียง: [iʃˈtaɓ]) เป็นเทพเจ้าแห่งอัตวินิบาตกรรมของชาวมายาในแถบคาบสมุทรยูกาตัง นามของเทพองค์นี้มีความหมายว่า "นาง (ผู้ถูกแขวนด้วย) เชือก" หรือ "นางผู้แขวนคอ" และยังมีความเกี่ยวข้องกับนางมารชตาบัย (Xtabay, ออกเสียง: [ˈʃtɑːbaɪ]) ปีศาจแห่งการล่อลวงที่ให้มนุษย์ก่ออัตวินิบาตกรรมหรือฆาตกรรมผู้คนตามคติชาวเมโสอเมริกา
ภาพเคารพ
ภาพของอิชตับจะมีลักษณะเป็นอิสตรีนางหนึ่งมีผิวกายเน่าเปื่อย ตาปิด และถูกแขวนคอโดยเชือกที่ผูกกับต้นไม้ วงกลมสีดำบนใบหน้าแสดงถึงความเน่าเปื่อยของศพ ส่วนต้นไม้สื่อถึงคติความเชื่อเรื่องต้นไม้ของโลก (Yanxcha) ต้นไม้ศักดิสิทธิ์ตามคติมายา
เทพเจ้า
มีข้อสันนิษฐานว่าคงเกิดเหตุการณ์บางอย่างในคาบสมุทรยูกาตัง อันทำให้ผู้คนมองว่าการก่ออัตวินิบาตกรรมด้วยการแขวนคอเป็นเกียรติอย่างยิ่งหากเสียชีวิตบนต้นไม้ศักดิ์สิทธิ์ และเชื่อว่าหากตายด้วยวิธีนี้จะทำให้วิญญาณขึ้นสวรรค์ได้โดยตรง จึงสามารถอธิบายได้ว่าเพราะเหตุใดบริเวณยูกาตังจึงเป็นพื้นที่ที่มีอัตราฆ่าตัวตายสูงที่สุดในโลก โดยเทพีอิชตับจะเป็นผู้นำพาดวงวิญญาณจากการฆ่าตัวตายเหล่านี้ไปยังแหล่งพักพิงสุดท้ายบนสรวงสวรรค์ (ลักษณะเดียวกับยมทูต) พวกเขาจะเข้าไปอยู่ร่วมกับวิญญาณเหล่าทหารหาญผู้พลีชีพ, วิญญาณสตรีที่สิ้นใจระหว่างคลอดลูก และวิญญาณเหล่าปุโรหิต พวกเขาเหล่านี้จะมีชีวิตบรมสุขกับชีวิตหลังความตายโดยจะได้รับอาหาร เครื่องดื่ม และการพักผ่อนตลอดกาลภายใต้ร่มเงาของต้นไม้ศักดิ์สิทธิ์
ความเชื่อ
อิชตับเป็นเทพีที่ถูกมองว่าเป็นแบบอย่างของเพศแม่ โดยเฉพาะผู้หญิงที่เคารพเธอเมื่อยามจำเป็น อิชตับมีอิทธิพลต่อภาวะเจริญพันธุ์ของผู้หญิง เมื่อมีใครคนหนึ่งก่ออัตวินิบาตกรรมเชื่อว่าในวันดังกล่าวจะเกิดสุริยุปราคาหรือจันทรุปราคา หญิงตั้งครรภ์จะได้รับการทำนายว่าบุตรที่เกิดมาจะมีความพิการหรือทารกตายคลอด